|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Notat  |  |  | | --- | --- | | Saksbehandler/innvalgsnr: | | | Liv Marie Nygaard - 22073742 | | | Vår dato: | 27.06.2012 | | Vår referanse: | 2010/004462-042 | |  |  | |  | | | |
| Til: | Postmottak øst, Postmottak sør, Postmottak vest, Postmottak midt, Postmottak nord | |
| Fra: |  | |
| Kopi: |  | |

|  |
| --- |
| Tilstandsundersøkelse kap 1/2012 - Bruk av bilbelter |

**1. Innledning**

Tilstandsundersøkelse kap. 1- Bruk av bilbelte, ble gjennomført i uke 16 og 17 i 2012,

jf instruks for gjennomføring av undersøkelsen (vedlegg 1). Undersøkelsen ble foretatt i alle fylkene.

Undersøkelsen viser hvor stor andel av førerne som bruker bilbelte og hvor stor andel av forsetepassasjerene som bruker bilbelte.

**2. Bakgrunn**

Bruk av bilbelte ved en trafikkulykke reduserer sannsynligheten for personskader og er med på å gjøre skadene mindre alvorlige. I følge Trafikksikkerhetshåndboken vil bruk av bilbelte

redusere sannsynligheten for å bli drept med 40-50 % for fører og forsetepassasjerer og med

ca 25 % for baksetepassasjerer. En får samme reduksjonstall når det gjelder virkningen på alvorlige skader. Når det gjelder virkningen på lette skader reduserer bilbeltebruk sannsynlig-

heten med omkring 20-30 %.

Transportøkonomisk institutt og senere Statens vegvesen har årlig siden august 1973

(unntatt 1989, 1992, 1994 og 1996) registrert bruk av bilbelte hos fører i personbiler og i små varebiler. Fra 1995 har Vegdirektoratet, med hjelp fra trafikkstasjonene, foretatt disse

tellingene. Fra 1997 har Statens vegvesen også registrert bruk av bilbelte hos forsetepassasjerer.

I perioden 1985 – 2005 ble det registrert bruk av bilbelte og barnesete blant baksete-passasjerer. Dette er ikke gjennomført fra og med 2006 jf begrunnelse i punkt 3.

Det har fra 1971 vært påbudt å montere bilbelter i forsete på person- og varebiler i Norge.

I september 1975 ble det innført sanksjonsfritt påbud om bruk av bilbelte i forsete. I

oktober 1979 ble det innført gebyr på kr 200 for ikke å bruke bilbelte. Dette gebyret ble forhøyet i januar 1987 til kr 300,-, i januar 1994 til kr 500,-, i januar 2000 til kr 750,- og 1. juli 2009 til kr 1 500,-. Det er påbudt å bruke bilbelte når dette er montert, uansett biltype.

Påbud om bruk av bilbelter i drosjer ble innført 1. november 2008.

Påbud om montering av bilbelte i baksete ble innført for nyregistrerte personbiler fra og

med 1. januar 1984. Fra mars 1985 ble det også påbudt å bruke bilbelte i baksete i disse

personbilene. Påbudet gjaldt da bare passasjerer som var 15 år eller eldre. Fra og med

1. oktober 1988 ble påbudet om sikring også utvidet til å omfatte baksetepassasjerer

under 15 år, når sikringsutstyr er montert.

Gebyr for ikke å bruke bilbelte er i dag kr 1 500,-. Sjåføren er ansvarlig for passasjerer under

15 år. Barn fra 0 til og med 3 år skal sitte i sete der bilbelte er montert, bruke godkjent sikringsutstyr som er tilpasset barnet eller slikt utstyr i kombinasjon med ordinært bilbelte.

I reglene for sikring av barn i bil heter det bl.a:

a) I bil med sitteplasser bak fremre seterad skal passasjer som sitter i sete bak fremre seterad, bruke sitteplass hvor bilbelte er montert dersom slik sitteplass er ledig.

b) Der bilbelte er montert, skal barn lavere enn 150 cm bruke godkjent sikringsutstyr som er tilpasset barnet eller slikt utstyr i kombinasjon med ordinært bilbelte.

c) Der det ikke finnes godkjent barnesikringsutstyr, kan barn under 150 cm og over 135 cm bruke ordinært bilbelte.

d) Der bilbelte ikke er montert, skal barn yngre enn 3 år ikke transporteres, og barn som er 3 år

eller eldre, men lavere enn 150 cm, skal ikke transporteres i fremre seterad.

e) Barn skal ikke transporteres i bakovervendt sikringsutstyr med kollisjonspute foran uten at kollisjonsputen er deaktivert manuelt eller automatisk.

Påbudet gjelder ikke når bilen står stille, under rygging, under kjøring i garasje, på parkerings-

plass, bensinstasjon, verkstedsområde eller lignende område. En er også fritatt under kjøring

i lav hastighet der vedkommende med korte mellomrom må forlate sin plass (dette gjelder postbud, renovasjon o.l.). Bruk av bilbelte gjelder heller ikke dersom vedkommende har med legeerklæring som fritar ham fra å bruke bilbelte. Ledsagere ved øvelseskjøring og førerprøve

i klassene C, D, CE og DE der ledsager i bilbelte ikke rekker fram til rattet er også unntatt.

Statens vegvesen har hjemmel til gebyrlegging gjennom “Forskrift om gebyr for visse overtredelser av vegtrafikklovgivningen” når det gjelder brudd på regler for bruk av bilbelte hos fører eller passasjerer.

**3. Metode**

Det ble i forkant av undersøkelsene for 2005 og 2006 gjort endringer i instruksen for utførelse av tilstandsundersøkelsen. Endringene gjelder først og fremst registrering av bilbeltebruk blant passasjerer.

Til og med 2004 ble bilbeltebruk blant passasjerer registrert ved at bilene ble stanset og bilbeltebruk blant passasjerer registrert, men det ble ikke ilagt gebyr ved manglende bruk i forbindelse med registreringene.

I 2005 ble registreringene gjennomført på samme måte som i 2004, med unntak av at det ble ilagt gebyr ved manglende bruk av bilbelte. Dette antas å være årsaken til at registrert bilbeltebruk blant passasjerer steg dramatisk fra 2004 til 2005 (jf. tabell 2). Resultatene fra 2005 er med andre ord ikke sammenliknbare med resultatene fra tidligere år.

Fra og med 2006 registreres kun bilbeltebruk blant forsetepassasjerer og førere. All registrering av bilbeltebruk skal foretas uten at bilene stanses, og det skal dermed heller ikke ilegges gebyr ved manglende bilbeltebruk i forbindelse med registreringene. Resultatene fra 2006 og 2007 antas å være brukbart godt sammenliknbare med resultatene fra 2004 og tidligere.

Det ble i forkant av tilstandsundersøkelsen for 2006 utarbeidet en liste over faste tellepunkter, (vedlegg 2). Dette innebærer at det fra og med 2006 ikke vil være noen endringer med hensyn til hvilke tellepunkter som benyttes. I hvert tellepunkt vil det bli telt i nøyaktig samme tidsintervall på dagen som i 2006, og det enkelte tellepunkt vil ha nøyaktig samme vekt som i 2006 ved utregning av resultat på regionalt og nasjonalt nivå.

Fra og med 2009 ble det også innført tellinger over hvor mange førere av tunge biler som bruker eller ikke bruker bilbelte.

**4. Tidligere undersøkelser**

Tabell 1 viser utviklingen av bilbeltebruken for førere av lette kjøretøyer fra 1973 til 2011.

**Tabell 1 - Bilbeltebruk for førere i perioden 1973 – 2011**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Bestemmelser | Telle- | År | I tettsteder | | Utenfor tettsteder | | På motorveg | |
| ang. bilbeltebruk | periode |  |  | |  | |  | |
| hos førere |  |  |  |  |  |  |  |  |
|  |  |  | Antall  registerte | % andel m/bilbelte | Antall  registerte | % andel m/bilbelte | Antall  registerte | % andel m/bilbelte |
|  | Sept. | 1973 |  | 13,1 |  | 35,0 |  |  |
| Sanksjonsfritt | Sept. | 1975 |  | 32,6 |  | 61,8 |  |  |
| Påbud | Sept. | 1976 |  | 28,0 |  | 61,7 |  |  |
|  | Sept. | 1977 |  | 28,3 |  | 61,8 |  |  |
|  | Nov. | 1978 |  | 32,9 |  | 65,2 |  |  |
|  | Sept. | 1979 |  | 46,1 |  | 78,9 |  |  |
| Gebyr kr 200 | Nov. | 1979 |  | 77,3 |  | 88,5 |  |  |
| (okt. 79) | Nov. | 1980 |  | 73,7 |  | 89,8 |  |  |
|  | Nov. | 1981 |  | 74,7 |  | 89,8 |  |  |
|  | Nov. | 1982 |  | 66,5 |  | 84,9 |  |  |
|  | Nov. | 1983 |  | 66,7 |  | 87,2 |  |  |
|  | Nov. | 1984 |  | 66,2 |  | 83,3 |  |  |
|  | Nov. | 1985 |  | 63,0 |  | 82,3 |  |  |
|  | Nov. | 1986 |  | 59,4 |  | 83,0 |  |  |
| Gebyr kr 300 | Nov. | 1987 |  | 61,6 |  | 84,3 |  |  |
| (jan. 87) | Nov. | 1988 |  | 65,0 |  | 84,2 |  |  |
|  | Nov. | 1990 |  | 67,3 |  | 91,1 |  |  |
|  | Nov. | 1991 |  | 67,0 |  | 84,9 |  |  |
|  | Nov. | 1993 |  | 73,7 |  | 85,0 |  |  |
| Gebyr kr 500 | Nov. | 1995 |  | 72,3 |  | 85,4 |  |  |
| (jan. 94) | Apr. | 1997 |  | 78,0 |  | 90,0 |  |  |
|  | Okt.  Sept.  Sept. | 1997  1998  1999 | 45 924  39 595 | 80,0  79,1  82,0 | 14 602  14 463 | 92,6  91,3  91,0 | 4 968  8 751 | 86,0  90,9  85,0 |
| Gebyr kr 750  (jan. 00) | Sept.  Aug.  Aug.  Aug.  April  April  April  April  April | 2000  2001  2002  2003  2004  2005  2006  2007  2008 | 41 336  40 247  61 986  42 395  96 069  69 873  90 363  90 077  95 343 | 77,5  81,6  84,3  84,2  84,3  86,8  86,6  89,4  89,6 | 20 432  29 197  36 074  30 749  39 885  49 629  58 382  61 226  66 392 | 91,5  94,0  91,5  94,2  91,4  91,8  93,5  93,7  94,5 | 4 336  15 569  5 200  6 970  11 600  9 013  14 202  18 205  18 984 | 91,0  91,8  85,1  91,4  87,6  88,5  89,4  89,2  92,1 |
| Gebyr kr 1 500  (juli 09) | April  April  April | 2009  2010  2011 | 103 224  97 905  100 718 | 90,5  91,9  94,2 % | 71 287  68 157  76 556 | 93,8  95,3  95,6 % | 19 044  24 507  30 336 | 92,7  91,0  96,4 |

**Bilbeltebruk blant førere av tunge kjøretøyer 2011**

I 2011 viste målingene, at bilbeltebruken blant førere av tunge kjøretøyer var

60,5 %. Registreringene ble foretatt utenfor tettbygd strøk og basert på observa-sjoner av 6 818 kjøretøyer.

Tabell 2 viser utviklingen av bilbeltebruken for passasjerer fra 1985 til 2011

**Tabell 2 - Bilbeltebruken for passasjerer i perioden 1985 – 2011\***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Andel forsetepassasjerer som bruker bilbelte/barnestol (%)** | | | | **Andel baksetepassasjerer som bruker bilbelte/barnestol (%)** | | | |
|  | **Antall registrerte** | **I tettbygd strøk** | **Utenfor tettbygd strøk** | **På**  **motorveg** | **Antall registrerte** | **I tettbygd strøk** | **Utenfor tettbygd strøk** | **På motorveg** |
| Feb.85 |  |  |  |  |  | 14 | 31 |  |
| Sep.85 |  |  |  |  |  | 34 | 34 |  |
| Feb.86 |  |  |  |  |  | 30 | 43 |  |
| Sep.86 |  |  |  |  |  | 38 | 49 |  |
| Sep.87 |  |  |  |  |  | 65 | 50 |  |
| Sep.88 |  |  |  |  |  | 60 | 65 |  |
| Mar.89 |  |  |  |  |  | 71 | 70 |  |
| Sep.90 |  |  |  |  |  | 68 | 72 |  |
| Sep.91 |  |  |  |  |  | 66 | 68 |  |
| Sep.92 |  |  |  |  |  | 68 | 72 |  |
| Okt.93 |  |  |  |  |  | 62 | 78 |  |
| Sep.96 |  |  |  |  |  | 77 | 86 |  |
| Apr.97 |  |  |  |  |  | 75 | 80 |  |
| Okt.97 |  |  |  |  |  | 71 | 85 |  |
| Sep.98 | 14 875 | 90 | 94 | 90 | 6 962 | 79 | 83 | 77 |
| Sep.99 | 19 566 | 92 | 93 | 85 | 7 317 | 82 | 82 | 72 |
| Sep.00 | 22 997 | 88 | 92 | 80 | 7 145 | 84 | 84 | 68 |
| Aug.01 | 32 850 | 89 | 95 | 87 | 10 947 | 79 | 85 | 83 |
| Aug.02 | 48 421 | 88 | 93 | 91 | 17 309 | 79 | 87 | 81 |
| Aug.03 | 32 266 | 89 | 94 | 90 | 11 363 | 79 | 87 | 77 |
| Apr.04 | 36 955 | 89 | 88 | 93 | 13 250 | 83 | 85 | 88 |
| Apr.05 | 31 872 | 93 | 96 | 89 | 12570 | 91 | 95 | 80 |
| Apr.06 | 52 503 | 86 | 92 | 89 |  |  |  |  |
| Apr.07 | 55 922 | 90 | 93 | 91 |  |  |  |  |
| Apr.08 | 54 254 | 89 | 94 | 91 |  |  |  |  |
| Apr.09 | 63 843 | 90 | 93 | 92 |  |  |  |  |
| Apr.10 | 29 887 | 91 | 94 | 91 |  |  |  |  |
| Apr. 11 | 28 219 | 93 | 96 | 94 |  |  |  |  |

\* Baksetepassasjerer inngår ikke i tilstandsundersøkelsen fra og med 2006

**5. Resultater fra bilbeltetellingene 2012**

**5.1 Bruk av bilbelte blant førere av lette kjøretøyer**

**Tabell 3 - Bilbeltebruk for førere av lette kjøretøyer i de ulike fylkene og samlet for hele landet våren 2012\***



\* Vektet for trafikkarbeid

Tabell 3 viser at ved vårens målinger var bilbeltebruken blant førere 94,6 % i tettbygd strøk, 95,9 % utenfor tettbygd strøk og 95,2 % på motorveg. Registreringene er basert på observasjoner av 93.644 førere i tettbygd strøk, 68.545 utenfor tettbygd strøk og 27.013 på motorveg. Sammenligner man tallene fra 2011, med tellingene som ble gjennomført våren 2012, viser bruksprosenten for førere både innenfor og utenfor tettbygd strøk omtrent det samme som i 2011 (hhv. 94,2 % og 95,6 %). For førere som kjører på motorveg viser registreringene en nedgang i bruksprosenten på 1,2 prosentpoeng.

**Tabell 4 -** **Bilbeltebruk for førere av tunge kjøretøyer i de ulike fylkene og samlet for hele landet våren 2012\***



\* Vektet for trafikkarbeid

Tabell 4 viser at ved vårens målinger var bilbeltebruken blant førere av tunge kjøretøyer

70,0 %. Dette er en økning på 9,5 prosentpoeng fra 2011. Registreringene er basert på observasjoner av 7.086 kjøretøyer utenfor tettbygd strøk.

* 1. **Bruk av bilbelte blant forsetepassasjerer**

**Tabell 5 – Bilbeltebruk for forsetepassasjerer i de ulike fylkene og samlet for hele landet**

**våren 2012\***



\* Vektet for trafikkarbeid

Bilbeltebruken for forsetepassasjerer i tettbygd strøk har en liten økning på 0,4 prosentpoeng (fra 92,7 i 2011 til 93,1 i 2012). For forsetepassasjerene utenfor tettbygdstrøk har bilbeltebruken en nedgang på1,9 prosentpoeng (95,9 i 1011 til 94,0 i 2012). På motorveg har bruksprosenten en nedgang på 1,6 prosentpoeng (fra 93,8 i 2011 til 92,2 i 2012).

Årets undersøkelse viser at bare 82,4 % av forsetepassasjerene i Troms benytter bilbelte i tettbygd strøk, mens det i Vestfold er 98,0 % av passasjerene i tettbygd strøk som benytter bilbelte. I Hordaland benytter 99,5 % av passasjerene utenfor tettbygd strøk bilbelte.

På motorveg benytter bare 81,5 % av passasjerene i Oslo bilbelte, mens 96,1 % av passasjerene i Hordaland benytter bilbelte.

**Tabell 6 – Bilbeltebruk pr region og landet totalt\***

|  |  |  |  |
| --- | --- | --- | --- |
| **Region Øst** | **Førere** | **Passasjerer** | **Tungbilførere** |
| Tettbygd strøk | 93,2 % | 91,6 % |  |
| Utenfor tettbygd strøk | 95,2 % | 92,1 % | 58,2 % |
| Motorveg | 91,4 % | 87,7 % |  |
| **Region Sør** | **Førere** | **Passasjerer** | **Tungbilførere** |
| Tettbygd strøk | 95,5 % | 94,2 % |  |
| Utenfor tettbygd strøk | 95,1 % | 93,8 % | 56,4 % |
| Motorveg | 94,8 % | 94,6 % |  |
| **Region Vest** | **Førere** | **Passasjerer** | **Tungbilførere** |
| Tettbygd strøk | 95,9 % | 94,7 % |  |
| Utenfor tettbygd strøk | 98,1 % | 98,1 % | 85,6 % |
| Motorveg | 96,8 % | 96,0 % |  |
| **Region Midt** | **Førere** | **Passasjerer** | **Tungbilførere** |
| Tettbygd strøk | 94,5 % | 94,5 % |  |
| Utenfor tettbygd strøk | 97,0 % | 97,0 % | 94,5 % |
| Motorveg |  |  |  |
| **Region nord** | **Førere** | **Passasjerer** | **Tungbilførere** |
| Tettbygd strøk | 92,7 % | 92,5 % |  |
| Utenfor tettbygd strøk | 96,3 % | 95,6 % | 85,0 % |
| Motorveg |  |  |  |
| **Hele landet** | **Førere** | **Passasjerer** | **Tungbilførere** |
| Tettbygd strøk | 94,6 % | 93,1 % |  |
| Utenfor tettbygd strøk | 95,9 % | 94,0 % | 70,0 % |
| Motorveg | 94,0 % | 91,6 % |  |

**\***Tallene er vektet med trafikkarbeid

**6. Måloppnåelse 2012**

**Tabell 7 – Tettbygd strøk**

|  |  |  |  |
| --- | --- | --- | --- |
|  | 1  Registrert tilstand i 2012 | 2  Samlet tilstand i 2012  (førere + passasjerer) | 3  Mål for tilstand i 2014 |
| Førere | 94,6 % | 1 | 92 % |
| Forsetepassasjerer | 93,1 % | 93,1 % |

1 Mål og resultater gjelder samlet for førere og passasjerer (registrert tilstand for forsetepassasjerer og antatt tilstand for baksetepassasjerer). Beltebruk i baksetet telles ikke lenger. Det antas at forskjellen mellom beltebruk i baksetet og forsetet er den samme som for perioden 2001-2004 da det ble tellet begge steder.

**T****abell 8 – Utenfor tettbygd strøk**

|  |  |  |  |
| --- | --- | --- | --- |
|  | 1  Registrert tilstand i 2012 | 2  Samlet tilstand i 2012  (førere + passasjerer) | 3  Mål for tilstand i 2014 |
| Førere | 95,9 % | 1 | 95 % |
| Forsetepassasjerer | 94,0 % | 94,3 % |

1 Mål og resultater gjelder samlet for førere og passasjerer (registrert tilstand for forsetepassasjerer og antatt tilstand for baksetepassasjerer). Beltebruk i baksetet telles ikke lenger. Det antas at forskjellen mellom beltebruk i baksetet og forsetet er den samme som for perioden 2001-2004 da det ble tellet begge steder.

Målene for 2014 er hentet fra Statens vegvesens handlingsprogram for 2010-2013. I tillegg

er målene gjengitt i Nasjonal tiltaksplan for trafikksikkerhet på veg for perioden 2010-2013.

Videre er det viktig å merke seg at målene i handlingsprogrammet (kolonne 3) gjelder bilbeltebruk i en gjennomsnittsbil, medregnet førere, forsetepassasjerer og baksetepassasjerer. Bilbeltebruken blant baksetepassasjerene registreres ikke ved de årlige tilstandsunder-søkelsene.

For at tilstanden i 2012 skal gjøres mest mulig sammenlignbar med målene har vi i kolonne 2

valgt å anta at forskjellen mellom bilbeltebruk blant forsetepassasjerer og bilbeltebruk blant baksetepassasjerer er den samme som i gjennomsnittet for årene 2001-2004 (da bilbeltebruken blant baksetepassasjerene inngikk i tilstandsundersøkelsen). Det innebærer at det er lagt til grunn en betydelig lavere bilbeltebruk blant baksetepassasjerer enn blant forsetepassasjerer og førere.

En sammenligning mellom kolonne 2 og 3 viser at målene for bilbeltebruk i 2014 allerede

er nådd innenfor tettbygd strøk (tabell 7). Utenfor tettbygd strøk ligger resultatet for 2012 noe lavere enn for 2011, men likevel nært opp til målet for 2014.

Det er ikke fastsatt egne mål for bilbeltebruk på motorveg. Imidlertid er det nærliggende å

ha som ambisjonsnivå at dette skal ligge på samme nivå som bilbeltebruk utenfor tettbygd

strøk.

**7. Oppsummering**

Målene for bilbeltebruk for 2014 er allerede nådd innenfor tettbygd strøk. Utenfor tettbygd strøk ligger resultatet for 2012 nær opp til målsettingen for 2014.

|  |
| --- |
| Bilbeltebruken blant førere av tunge kjøretøyer er mye lavere enn for personbiler. Det er grunnen til at det framover vil satses spesielt på å øke bruken av bilbelte i tunge kjøretøyer. |